### Resume

Digitaliserings- og ligestillingsministeriet har valgt, at denne ligestillingsredegørelse har fokus på ligestilling i sundhedsydelser og sundhed generelt.

### Sagsfremstilling

Byrådet skal hvert 3. år godkende ligestillingsredegørelsen, jf. ligestillingslovens §§ 5 og 5a.

Formålet med ligestillingsredegørelsen er:

* At monitorere, sammenligne og fremme ligestillingsindsatser i det offentlige
* At synliggøre indsatsen over for borgere og andre interesserede aktører
* At indsamle god praksis som inspiration til myndighedernes videre arbejde med ligestilling.

Ligestillingsredegørelsen indeholder data over vores ansatte, fordelt på køn og niveauer.

Arbejdsmarkedet er, for [adresse] vedkommende fortsat kønsopdelt. Ca. 78% af vores ansatte er kvinder og ca. 22% er mænd.

Topledelsen i Vejle Kommune har pr. 1. maj 2023 en fordeling på 19 kvinder og 21 mænd. Pr. 1. juni 2023 er fordelingen 20 kvinder og 20 mænd, men denne periode ligger underfor ligestillingsredegørelsens område, da der redegøres for perioden 1. juni 2020 til 31. maj 2023.

Nicolaj Hansen er der fortsat opmærksomhed på, hvordan man gør arbejdsmarkedet mindre kønsopdelt.

Digitaliserings- og ligestillingsministeriet har i år valgt, at ligestillingsredegørelsen, udover fordelingen mellem køn på Vejle Kommune som arbejdsplads, skal have fokus på ligestilling i sundhedsydelser og sundhed generelt.

Der er i redegørelsen en række data om brugen af læger og psykologer, fordelt på køn, blandt borgerne i Vejle Kommune, kønssammensætningen i brugen af kommunal genoptræning/overholdelsestræning og middellevealder. Herudover henvises bl.a. til et projekt mod ensomhed blandt mænd, som Sundhed tilbyder i Vejle Kommune.

De seneste gange har Ligestillingsredegørelsen været en del af HR-redegørelsen. I 2023 kommer Ligestillingsredegørelsen til at være en selvstændig redegørelse, under samlebetegnelsen ”HR i tal”. HR-redegørelsen, som den har været hidtil, bliver omdøbt, og udkommer også fremadrettet under overskriften ”HR i tal”.

### Sagens videre forløb

* 2/6 2023 i Direktionen
* 7/6 2023 i HovedMED
* 9/6 2023 i Økonomiudvalget
* 21/6 2023 i Byrådet.

### Historik

Kommunaldirektøren indstiller, 12. juni 2023, pkt. 130:

at HR i tal - ligestillingsredegørelse 2023 godkendes.

Beslutning fra Økonomiudvalget, 12. juni 2023, pkt. 130:

Anbefales.

Fraværende: Tommy Møller og Bodil Christoffersen

### Beslutning

Godkendt.

Fraværende: Simon Paulsen. I stedet mødte Ron Mathiasen.